text: [{"text_idx": "#000000", "text": "Beware of worshipping the God of Ellen White and Trinitarians. Her god has a divine son who is 'equal with God, infinite and omnipotent.' We worship, instead, the God of Yahushua. Even though Yahushua was Yahuwah's Messiah, the highest level of agency ever reached by any being, thus enabling him to do the works of Yahuwah and teach His words, He never considered himself equal to the Father. He kept reminding us that the Father was greater than him. He also confirmed that he could do nothing independently, for he depended entirely on Yahuwah. At WLC, we are consumed with worshiping the God of Yahushua and denouncing the god of Ellen White and the Trinitarians. The efforts many have undertaken over time to promote her as Yahuwah's messenger/spokesperson for these last days are deplorable. Such hapless efforts mislead millions worldwide into worshiping Ellen White's false and non-existent god. Click here to familiarize yourself with 8 verses affirming Yahushua's God."}, {"text_idx": "#000002", "text": "\u201c24Mvwiki zili Makumi ciloba zyabalilwa bantu bokwenu amunzi uusalala, kusikila nsotoko zilesyegwe, zibi zikamanizyigwe, akuzimaanya busofwaazi kutegwa kukabambwe lumvwano, akuleta bululami buteeli, akubikka ciganto acilengaano a cishinshimi, akunanika Busena Busalalisya. 25Weelede kuzyiba akumvwisyisya, kuti kuzwa aciindi cakupa malailile aakubukulusya akuyakulula Jerusalema kusikila Messiah Mwanaa Mwami, kuyooba mvwiki zili ciloba azili makumi cisambomwe azibili; migwagwa iyooyakululwa alimwi, abwalo bwaanda, nokuba kuti kamunooli muziindi zya manyongwe. 26Zyaakwiinda mvwiki zili makumi cisambomwe azibili Messiah uyoojaigwa, pele kutali kujailwa cakwe; Alimwi Bantu ba Mwanaa mwami.uuyooboola bayoonyonyoona munzi abusena busetekene. Mamanino aawo ayoosika azambangulwe lya meenda, Alimwi kusikila kumamanino kunooli nkondo akunyonyooka kupimidwe. 27Mpoonya walo uyookonkezya kuti cizuminano cizumanane kubeleka abantu banjaanji kwa mvwiki yomwe; Pele akataa mvwiki eeyo walo uyookosozya kupaizya akutuuzya cipego. Alimwi abbaba lya zisesemyo kunooli yooyo uunyonyoona, kusikila zikamannine zyoonse kuti doo, eeco cakasalwa kuti cicitime ciyoolekelwa Ali baabo banyonyookede.\u201d (Daniele 9:24-27, NKJV)"}, {"text_idx": "#000004", "text": "Mboobu bumboni buli 5 bwakuti Mvwiki ya makumi ciloba yokwa Daniele yakazuzikwa."}, {"text_idx": "#000007", "text": "Daniele 9:25 utwaambila kuti \u201ckuzwa akupa malailile aakubukulusya akuyakulula Jelusalema kusikila kuciindi ca Messiah Mwanaa Mwami, kunooli mvwiki zili ciloba a zili makumi cisambomwe azibili.\u201d Aboobo, antoomwe mvwiki zya cishinshimi zili makumi ciloba afuka zyakali kutalikila aciindi malailile aakubukulusya Jelusalema kusikila akuboola kwa Messiah. Eeci cileelene a myaka iikkwene 483 (69 mvwiki zya cishinshimi = 483 mazuba aacishinshimi = 483 myaka iikkwene1). Malailile aakuyakulula Jelusalema akapegwa aa Artaxerxes mu 457 BC2, aboobo eeco cibikka kuboola kwa Messiah mu 27 AD. Eeci ncintu cizyibidwe kabotu mubunji bwa basicikolo ba Bbaibbele, nkaambo cilizuminidwe kuti Yahushua wakalongezyegwa Muya Uusalala naakabbizyigwa mu 27 AD.3"}, {"text_idx": "#000008", "text": "Nkuuzwa aciindi eeco kuya kumbele, nokuba boobo, aali kupyopyongana. Aabo bacilangila kuzukika cishinshimi balati kucili zintu zya cishinshimi ziciyoozuzikwa. Ono bufubafuba bwa muzeezo uuli boobu bulitondezyedwe ansi aawa. Zintu zyoonse zyakashinshimwa kucitika mu mvwiki ya ciloba zyakagola kale kucitika:"}, {"text_idx": "#000009", "text": "Aabo bazumanana kwaandaanya mvwiki yamacaalizyo kuzwa ku cishinshimi bakaka kukankaminwa kwa simalelo wesu, Messiah Yahushua."}, {"text_idx": "#000010", "text": "2. Kukankaminwa kwa Messiah: Kampango 26 kashinshima kuti Messiah wakali \u201ckuyoojaigwa, pele kutali kujailwa lwakwe 4.\u201d Yahushua wakakosolwa (waakankaminwa) muciindi ca Kumwaka mu 31 AD, 3 1\u20442 myaka kuzwa naakabbizyigwa (27 AD) \u2013 akataa mvwiki ya makumi ciloba. (Busanduluzi bwa Brenton bwa malembo aaci Giliki aayo aapandulula kaambo aaka kuti, \u201cooyo uunanikidwe uyoonyonyoonwa.\u201d Daniele. 9:26) Eeli ndipenzi lipati kapati kuli baabo bacilangila kuzukika cishinshimi nkaambo babikka mvwiki ya mamanino mu cishinshimi ca Daniele kumbelaa ciindi. Ikuti mvwiki yamacaalizyo mu cishinshimi ca Daniele kiicili kumbelaa ciindi, nkokuti awalo Messiah taninga \u201cjailwa\u201d zibi zyesu. Nokuba kuti muntu kayandisya kukazyanya kuguminizya myaka iini eelyo Yahushua naakabbizyigwa akukankaminwa, kucili penzi licuungilila sicikolo wa Bbaibbele uusyoomeka. Mvwiki zya cishinshimi zili 69 zyakatutola akuyootusisya akunanikwa (kukankaminwa) kwa Yahushua; aboobo mbokuli boobu, \u201ckujaigwa\u201d kwakwe kwakeelede kucitika akataa mvwiki ya makumi ciloba ya cishinshimi. Aabo bazumanana kwaandaanya mvwiki yamacaalizyo mu cishinshimi ca mvwiki zili makumi ciloba balakaka akukankaminwa kwa Simalelo wesu, Messiah Yahushua."}, {"text_idx": "#000013", "text": "Bikkila maanu: \"Ibantu ba mwanaa mwami uuyoosika\" mukampango 26 caambilizya bulelo bwa Loma bwakali kukutauka lubeta lwa Julu mukudilimuna munzi waanyika a tempele. \"Mamanino aawo ayoosika azambangulwe\" caambilizya nzila ya kubinda mboluyoosika lubeta. \"Alimwi kusikila kumamanino aankondo kunooli kunyonyoona kulangilwa\": (1) kwakaambilizyigwa kunyonyoona cakubinda munzi wa Jelusalema, ooko kwaazuzikwa mu 70 AD; (2) kwakaambilizyigwa masimpe akuti kuzwa aciindi ca kunyonyoona tempele kusikila ku Mamanino aaciindi, nyika yaakkedwe Isilayeli wansiku tiinoojisi luumuno nokuba kukkalikila cakuliiba. Eeci ncecicitika mazubaano mu nkondo zitaleki kulwanwa akataa Isilayeli abasimukobonyina. Ooku kunyonyoona kulaambilizyidwe amuli Daniele 9:27."}, {"text_idx": "#000016", "text": "Naakafwa Yahushua, \u201cmulembo uusinkilizya mu tempele wakayaulwa a Yahuwah lwakwe Mwini muzibeela zyobile kuzwa atala kusikila anselelo\u201d \u2013 kutondezya magolelo aa zituuzyo."}, {"text_idx": "#000020", "text": "1 Mumangwalo, buzuba bomwe bwa cishinshimi = mwaka omwe uukkwene. Langa mu: Myeelwe 14:34; Ezekiya 4:6."}, {"text_idx": "#000021", "text": "2 Mwaka ngwaakakkala acuuno Artaxerxes I wakali 465-464 BC; mwaka mutaanzi ngwaakalela wakatalikila mu cilimo 464 BC kusikila ku cilimo ca 463 BC. Tulizyi kuti kuzwa a \"aatalikila\" malailile ookwa Artaxerxes mw we toakali mumwaka 457 BC nkaambo Ezala utwaambila kuti ndendileelyo naakayaamuka kuzwa ku Bbabbuloni muciindi ca kumwaka mu Bbaibbele, mumwezi mutaanzi [wamu Bbaibbele], akuyoosika ku Jelusalema mumwezi wasanu [wamu Bbaibbele] ooyo wakali mwaka wa ciloba kalela Artaxerxes. \"Alimwi walo [Ezala] wakasika ku Jelusalema mumwaka wasanu, ooyo wakali mwaka wa ciloba kalela mwami. Mbwaanga mubuzuba butaanzi bwa mwaka mutaanzi wakatalika lweendo lwakuzwa ku Bbabbuloni, mpoonya mubuzuba bwasanu bwa mwezi wasanu wakasika ku Jelusalema, kweendelanya a janza libotu lya Elohimu eelyo lyakali kumweenzya.\" (Ezala 7:8-9)"}, {"text_idx": "#000022", "text": "3 \u201cMvwiki zili makumi ciloba zyabalilwa bantu bokwenu amunzi ookwenu uusetekene, kuti ukamwaigwe mulandu, akusalazyigwa zinyonyoono, kuleta lumvwano aakali busofwaazi, kuleta bululami butamani, kubbama cilengaano acishinshimi, akunanika Busena Busalala.\u201d (Daniele. 9:24)"}, {"text_idx": "#000023", "text": "4 Walo \u201cwakajaigwa, pele kutali kujailwa lwakwe.\u201d (Daniele 9:26) Izaya 53 ujisi cishinshimi cikondelezya ca mulimo ookwa Yahushua wakunununa mucibaka cesu. Wakacitila ndiswe eelyo walo \u201cnaakajaigwa.\u201d"}]